REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/290-17

19. decembar 2017. godine

B e o g r a d

**Z A P I S N I K**

**29. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 15. DECEMBRA 2017. GODINE**

Sednica je počela u 9,30 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Đorđe Komlenski, Aleksandar Martinović, Žarko Mićin, Dušan Pavlović, Jovan Palalić i Miletić Mihajlović.

Osim članova Odbora, sednici su prisustvovali i Tanja Tomašević Damnjanović, zamenik člana Mihaila Jokića, Aleksandra Majkić, zamenik člana Biljane Pantić Pilja, Zoltan Pek, zamenik člana Balinta Pastora i Marko Parezanović, zamenik člana Katarine Rakić.

Sednici nisu prisustvovali članovi Odbora: Neđo Jovanović, Vjerica Radeta, Sreto Perić, Nataša Mićić i Dušan Petrović, niti njihovi zamenici.

Sednici su prisustvovali Sandra Kulezić i Tatjana Lagumdžija, izborni članovi Državnog veća tužilaca.

Predsednik Odbora je konstatovao da su ispunjeni uslovi za rad i odlučivanje i obavestio članove Odbora da je sednica sazvana u roku kraćem od tri dana, saglasno članu 72. stav 2. Poslovnika Narodne skupštine, zbog potrebe da Odbor razmotri akata koji su ušli u skupštinsku proceduru, kako bi se omogućilo da Narodna skupština u što kraćem roku donese odluke potrebne za nesmetan rad osnovnih javnih tužilaštava, nakon čega je predložio, a članovi Odbora su **jednoglasno** usvojili sledeći

D n e v n i r e d :

1. Razmatranje Predloga odluke o izboru zamenika javnog tužioca, koji je podnelo Državno veće tužilaca (broj: 119-4126/17 od 14. decembra 2017. godine);
2. Razno.

**PRVA TAČKA** – Razmatranje Predloga odluke o izboru zamenika javnog tužioca, koji je podnelo Državno veće tužilaca (broj: 119-4126/17 od 14. decembra 2017. godine).

**Sandra Kulezić** je istakla da je Državno veće tužilaca Predlog odluke o izboru zamenika javnih tužilaca u Prvom osnovnom javnom tužilaštvu u Beogradu, Drugom osnovnom javnom tužilaštvu u Beogradu, Trećem osnovnom javnom tužilaštvu u Beogradu, Osnovnom javnom tužilaštvu u Mladenovcu, Osnovnom javnom tužilaštvu u Obrenovcu, Osnovnom javnom tužilaštvu u Pančevu, Osnovnom javnom tužilaštvu u Velikoj Plani, Osnovnom javnom tužilaštvu u Valjevu, Osnovnom javnom tužilaštvu u Smederevu, Osnovnom javnom tužilaštvu u Novom Sadu, Osnovnom javnom tužilaštvu u Zrenjaninu, Osnovnom javnom tužilaštvu u Sremskoj Mitrovici, Osnovnom javnom tužilaštvu u Bečeju, Osnovnom javnom tužilaštvu u Šapcu, Osnovnom javnom tužilaštvu u Subotici, Osnovnom javnom tužilaštvu u Somboru, Osnovnom javnom tužilaštvu u Staroj Pazovi, Osnovnom javnom tužilaštvu u Kruševcu, Osnovnom javnom tužilaštvu u Kraljevu, Osnovnom javnom tužilaštvu u Aranđelovcu, Osnovnom javnom tužilaštvu u Despotovcu, Osnovnom javnom tužilaštvu u Požegi, Osnovnom javnom tužilaštvu u Požarevcu, Osnovnom javnom tužilaštvu u Novom Pazaru, Osnovnom javnom tužilaštvu u Nišu, Osnovnom javnom tužilaštvu u Boru, Osnovnom javnom tužilaštvu u Prokuplju, Osnovnom javnom tužilaštvu u Vladičinom Hanu, Osnovnom javnom tužilaštvu u Lebanu, Osnovnom javnom tužilaštvu u Leskovcu, Osnovnom javnom tužilaštvu u Pirotu i Osnovnom javnom tužilaštvu u Aleksincu pripremilo na osnovu sprovedenog konkursa, na osnovu Zakona o javnom tužilaštvu i izmenjenog Pravilnika.

Naglasila je da je ovo bio najveći konkurs za teritoriju cele Republike Srbije, te da je značajan zbog činjenice da se predlaže izbor 52 zamenika javnih tužilaca, u trenutku kada su osnovna javna tužilaštva veoma opterećena velikim brojem nerešenih predmeta.

Rekla je da je ovaj konkurs obuhvatio i prethodni konkurs, koji je bio osporen pred Ustavnim sudom, a postupak izbora zamenika javnih tužilaca, po njemu, obustavljen.

Ukazala je da je Državno veće tužilaca razmotrilo sve primedbe Ustavnog suda i u kratkom roku izvršilo izmene Pravilnika.

Iznela je sve relevantne statističke podatke u vezi sa kriterijumima i načinom vrednovanja kandidata prilikom utvrđivanja rang liste.

Predsednik je otvorio raspravu u vezi sa ovom tačkom dnevnog reda u kojoj su učestvovali Dušan Pavlović, Đirđe Komlenski i Petar Petrović.

**Dušan Pavlović** je izrazio zadovoljstvo što je otklonjn određen broj nepravilnosti koje su se javljale tokom ranijih izbora zamenika javnih tužilaca.

Ukazao je na istraživanja koja su vršena, a koja su potvrdila postojanje političkih pritisaka na nosioce javnotužilačkih funkcija, te je s tim u vezi postavio pitanje da li su članovi komisije koji su obavljali razgovore sa kandidatima došli do saznanja na koji način će se oni odupirati pritiscima u svom budućem radu.

Naglasio je da i dalje postoji problem kod odabira kandidata koji imaju maksimalan broj bodova, te da je potrebno da se samim zakonom omogući Državnom veću tužilaca da donosi dodatne ktiterijume prilikom konačnog rangiranja kandidata.

**Đorđe Komlenski** je pohvalio kontinuirani rad Državnog veća tužilaca u postupcima predlaganja kandidata za izbor zamenika javnih tužilaca.

Izrazio je nezadovoljstvo zbog iznošenja, po njegovom mišljenju, neopravdanih stavova o postojanju političkog uticaja na rad javnih tužilaca i zamenika javnih tužilaca.

**Petar Petrović** je izrazio nezadovoljstvo zbog iznošenja uopštenih ocena u vezi sa postojanjem političkog pritiska na naosioce javnotužilačkih funkcija, bez navođenja konkretnih imena i događaja.

Pohvalio je rad Državnog veća tužilaca, posebno u sprovođenju postupka za izbor zamenika javnog tužioca, koji je obavljen na najvišem profesionalnom, moralnom i etičkom nivou.

Predložio je da Odbor za pravosuđe, državnu upravu i lokalnu samoupravu:

-konstatuje da je Predlog odluke o izboru zamenika javnog tužioca podnelo Državno veće tužilaca kao ovlašćeni predlagač, u skladu sa članom 75. stav 1. Zakona o javnom tužilaštvu i članom 13. alineja druga Zakona o državnom veću tužilaca.

-predloži Narodnoj skupštini da prihvati Predlog odluke o izboru zamenika javnog tužioca u Prvom osnovnom javnom tužilaštvu u Beogradu, Drugom osnovnom javnom tužilaštvu u Beogradu, Trećem osnovnom javnom tužilaštvu u Beogradu, Osnovnom javnom tužilaštvu u Mladenovcu, Osnovnom javnom tužilaštvu u Obrenovcu, Osnovnom javnom tužilaštvu u Pančevu, Osnovnom javnom tužilaštvu u Velikoj Plani, Osnovnom javnom tužilaštvu u Valjevu, Osnovnom javnom tužilaštvu u Smederevu, Osnovnom javnom tužilaštvu u Novom Sadu, Osnovnom javnom tužilaštvu u Zrenjaninu, Osnovnom javnom tužilaštvu u Sremskoj Mitrovici, Osnovnom javnom tužilaštvu u Bečeju, Osnovnom javnom tužilaštvu u Šapcu, Osnovnom javnom tužilaštvu u Subotici, Osnovnom javnom tužilaštvu u Somboru, Osnovnom javnom tužilaštvu u Staroj Pazovi, Osnovnom javnom tužilaštvu u Kruševcu, Osnovnom javnom tužilaštvu u Kraljevu, Osnovnom javnom tužilaštvu u Aranđelovcu, Osnovnom javnom tužilaštvu u Despotovcu, Osnovnom javnom tužilaštvu u Požegi, Osnovnom javnom tužilaštvu u Požarevcu, Osnovnom javnom tužilaštvu u Novom Pazaru, Osnovnom javnom tužilaštvu u Nišu, Osnovnom javnom tužilaštvu u Boru, Osnovnom javnom tužilaštvu u Prokuplju, Osnovnom javnom tužilaštvu u Vladičinom Hanu, Osnovnom javnom tužilaštvu u Lebanu, Osnovnom javnom tužilaštvu u Leskovcu, Osnovnom javnom tužilaštvu u Pirotu i Osnovnom javnom tužilaštvu u Aleksincu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **većinom glasova** usvojili navedeni predlog.

**DRUGA TAČKA -** Razno.

Rasprava u vezi sa ovom tačkom dnevnog reda nije otvarana.

Sednica je završena u 9,55 časova.

SEKRETAR PREDSEDNIK

Sanja Pecelj Petar Petrović